L 301/36 Euroopan unionin virallinen lehti 21.10.2014 NEUVOSTON TÄYTÄNTÖÖNPANOPÄÄTÖS 2014/730/YUTP, annettu 20 päivänä lokakuuta 2014, Syyriaan kohdistettavista rajoittavista toimenpiteistä annetun päätöksen 2013/255/YUTP täytäntöönpanosta EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 31 artiklan 2 kohdan, ottaa huomioon Syyriaan kohdistettavista rajoittavista toimenpiteistä 31 päivänä toukokuuta 2013 annetun neuvoston päätöksen 2013/255/YUTP (') ja erityisesti sen 30 artiklan 1 kohdan, sekä katsoo seuraavaa: (1) — Neuvosto hyväksyi 31 päivänä toukokuuta 2013 päätöksen 2013/255/YUTP. (2) — Tilanteen vakavuus huomioon ottaen päätöksen 2013/255/YUTP liitteessä 1 olevaan luetteloon henkilöistä ja yhteisöistä, joihin sovelletaan rajoittavia toimenpiteitä, olisi lisättävä 16 henkilöä ja kaksi yhteisöä. (3) — Päätöksen 2013/255/YUTP liitteessä I mainittuihin kolmeen henkilöön ja yhteen yhteisöön liittyvät tiedot olisi myös saatettava ajan tasalle. (4) — Unionin yleisen tuomioistuimen 3 päivänä heinäkuuta 2014 asiassa T-203/12, Mohamad Nedal Alchaar v. neuvosto (?) antaman tuomion perusteella Dr. Mohammad Nidal Al-Shaar olisi poistettava päätöksen 2013/255/YUTP liitteessä I olevasta niiden henkilöiden ja yhteisöjen luettelosta, joihin kohdistetaan rajoittavia toimenpiteitä. (5) — Päätöksen 2013/255/YUTP liite I olisi näin ollen muutettava tämän mukaisesti, ON HYVÄKSYNYT TÄMÄN PÄÄTÖKSEN: 1 artikla Muutetaan päätöksen 2013/255/YUTP liite I tämän päätöksen liitteen mukaisesti. 2 artikla Tämä päätös tulee voimaan päivänä, jona se julkaistaan Euroopan unionin virallisessa lehdessä. Tehty Luxemburgissa 20 päivänä lokakuuta 2014. Neuvoston puolesta Puheenjohtaja C. ASHTON (') EUVL L 147, 1.6.2013,s. 14. (?) Ei vielä julkaistu.